Lögreglan í Braslíu hefur loksins haft hendur í hári ökuþórs nokkurs sem skuldaði yfir 170 milljónir í umferðarsektir . Þegar lögreglumaður í borginni Sao Paolo stöðvaði Armando Clemente da Silva við hefðbundið eftirlit brá honum heldur betur í brún þegar í ljós kom að da Silva ætti eftir að greiða sektir vegna næstum 1.000 umferðarlagabrota . Hinn 36 ára gamli da Silva hafði fengið sektirnar fyrir of hraðan akstur og fyrir að aka gegn rauðu ljósi sl. 7 ár . da Silva sagðist ekki hafa fengið neinar bréflegar tilkynningar um brotin þar sem hann hefði verið of upptekinn til að skrá nafn sitt á bílinn . Bíll da Silva hefur verið gerður upptækur og fær hann bílinn ekki tilbaka nema hann greiði sektina innan 90 daga . Annars verður bifreiðin boðin upp .